༧༽དེང་སང་བོད་ནང་དུ་དཔལ་འབྱོར་ཕྲན་བུ་ཡོད་མཁན་ཁག་ཅིག་གིས་རང་གི་བུ་ཕྲུག་སློབ་གྲྭར་གཏོང་བའི་སྐབས་བོད་ཀྱི་སྐད་ཡིག་ཡོད་སའི་སློབ་གྲྭར་མི་གཏོང་བར།རྒྱ་ནག་ནང་དུ་རྒྱ་ཡིག་རྐྱང་པ་སློབ་སའི་སློབ་གྲྭ་ཁག་གི་ནང་དུ་འགྲོ་སོང་ཆེན་པོ་བཏང་ནས་གཏོང་གི་ཡོད་པའི་གནས་ཚུལ་གོ་རྒྱུ་འདུགབོད་ཕྱི་ནང་གི་བོད་མི་ཡོངས་རྫོགས་ཀྱིས་བོད་ཀྱི་སྐད་དང་ཡི་གེ་ཉམས་ཆག་འགྲོ་གི་འདུག་ཅེས་རྒྱུན་དུ་བཤད་ཀྱི་ཡོད་པ་རེད།འོན་ཀྱང་དོན་ངོ་མའི་ལག་ལེན་ཐོག་ནས་རང་རང་གི་བུ་ཕྲུག་བོད་ཀྱི་སྐད་ཡིག་སྦྱང་ས་མེད་པའི་རྒྱའི་སློབ་གྲྭ་ཞིག་ལ་བཏང་བ་ཡིན་ན།བོད་ཀྱི་སྐད་དང་ཡི་གེ་ཉམ་ཆག་འགྲོ་བ་ཙམ་དུ་མ་ཟད་མི་ཐོག་རྗེས་མ་འདི་ཚོ་བོད་ཡིག་ཕར་ཞོག་ཐ་ན་བོད་སྐད་ཙམ་ཡང་བཤད་མི་ཤེས་པའི་རྒྱ་མ་བོད་ཅིག་ཏུ་འཚར་ལོངས་ཡོང་རྒྱུ་ཡིན་པ་གསལ་པོ་རེད།